stanford-oval/wikipedia huggingface dataset:
צפנת בת פניאל
הערות שוליים

↑  תלמוד בבלי, מסכת גיטין, דף נ"ח, עמוד א'
↑  ספר ירמיהו, פרק ו', פסוק כ"ו
↑  מסיפורי החורבן באתר benyehuda.org
↑  הרבנית ימימה מזרחי, כמים לבך, שיעורים לתשעה באב
קווינטוס פאביוס מקסימוס (קונסול בשנת 213 לפנה"ס)

גנאיוס פולביוס פלאקוס (בלטינית: Quintus Fabius Maximus‏; המאה ה-3 לפנה"ס) היה מגיסטראט רומאי, אשר לקח חלק פעיל במלחמה הפונית השנייה. בנו של פאביוס מאקסימוס, אשר התפרסם כאבי האסטרטגיה הפביאנית.
ביוגרפיה

הוא נזכר לראשונה בשנת 217 לפנה"ס, בהקשר לעסקת חילופי שבויים שערך אביו, הדיקטטור פאביוס מאקסימוס, עם מפקד צבא קרתגו, חניבעל. על פי ההסכם, כנגד כל שבוי רומאי יקבל חניבעל שבוי קרתגי, ואם יהיו לצד מסוים יותר שבויים מלצד השני אז כנגד כל שבוי ישלם הצד השני 250 דינרים. לחניבעל היו 240 שבויים יותר מלפאביוס, אולם הסנאט הרומי, שכעס על ההסכם, סירב לשלוח את הסכום לפדיונם. בלית ברירה שלח פאביוס את בנו לרומא כדי שימכור את קרקעותיו ובכסף הזה פדה את השבויים. אם כי שמו של אותו בן אינו נזכר במקורות, ולפיכך ייתכן שאין מדובר בקווינטוס אלא בבן אחר.
הוא שימש כטריבון צבאי בשנת 216 לפנה"ס, והיה אחד מהניצולים המעטים מקרב קאנאי. הוא נסוג עם הכוחות שבפיקודו אל קנוסיום (Canusium), והוא ועוד שלושה טריבונים צבאיים אחרים בחרו בפובליוס קורנליוס סקיפיו (לימים אפריקנוס) כמפקדם. בשנת 215 לפנה"ס נבחר לתפקיד איידיל קוריולי. בשנת 214 לפנה"ס הוא נבחר לפראיטור וקיבל פיקוד על שני לגיונות שחנו בפוליה. במסגרת תפקידו זה, הוא כבש באותה שנה את העיר אקואה (Accua).
בשנת 213 לפנה"ס נבחר לתפקיד הקונסול יחד עם טיבריוס סמפרוניוס גרקכוס. ידועה אנדקוטה על פיה אביו, שרצה לנסותו או שהתקשה ללכת מחמת גילו, הגיע לבקרו במחנהו כשהוא רכוב על סוסו. מה שלא היה מקובל לעשות בפני קונסול. על פי המסופר קווינטוס שלח ליקטור אל אביו וציווה עליו לרדת מסוסו ולבוא אל הקונסול ברגל. אביו שמח על כך, ושיבח את בנו על תבונתו. במסגרת תפקידו כקונסול, הוא קיבל פיקוד על הצבא של אביו בפוליה וכבש את העיר ארפי (Arpi). אצל סיליוס איטליקוס נרמז שהוא נשאר בארפי במהלך שנת 212 לפנה"ס.
בשנת 210 לפנה"ס הותקף הפרוקונסול גנאיוס פולביוס קנטומלוס בקרב הרדוניה. הקרב הסתיים בתבוסה רומאית מוחצת. בשנת 209 לפנה"ס נבחר אביו לקונסול פעם חמישית, והוא הורה לבנו לאתר את שרידי הצבא של קנטומלוס ולהוביל אותם אל סיציליה. בשנת 208 לפנה"ס הוא נזכר כאחד מהשליחים ששלח הסנאט אל הקונסול הפצוע טיטוס קווינטיוס קריספינוס שחנה ב-ונוסיה. הוא נזכר פעם אחרונה בשנת 207 לפנה"ס כשליחו של מרקוס ליוויוס סלינטור אל הסנאט. אם כי פרידריך מינצר סבור שאין ודאות שאכן מדובר באותו אדם, וייתכן שזהו בנו של קווינטוס.
הוא מת על פי ההערכות באזור שנת 203 לפנה"ס. אביו נשא נאום הספד בו שיבח את בנו, ועל פי עדות פלוטרכוס העלה את הנאום על הכתב ופרסם אותו. הנאום לא שרד עד ימינו, אולם הוא היה זמין בידי קיקרו.
הערות שוליים

↑  רחל פייג וישניא, השיבה הביתה: פדיון שבויים ברומא העתיקה, זמנים חוברת 88, עמ' 89.
↑  טיטוס ליוויוס, ספר עשרים ושתיים, 53.
↑  טיטוס ליוויוס, ספר עשרים וארבעה, 9.
↑  טיטוס ליוויוס, ספר עשרים וארבעה, 11.
↑  טיטוס ליוויוס, ספר עשרים וארבעה, 20.
↑  טיטוס ליוויוס, ספר עשרים וארבעה, 44.
↑  טיטוס ליוויוס, ספר עשרים וארבעה, 45 ואילך.
↑  סיליוס איטליקוס, פוניקה, ספר שנים עשר, שורות 479–482.
↑  טיטוס ליוויוס, ספר עשרים ושבעה, 8.
↑  טיטוס ליוויוס, ספר עשרים ושבעה, 29.
↑  טיטוס ליוויוס, ספר עשרים ושמונה, 9.
↑  פלוטרכוס, חיי פאביוס, 24.
↑  קיקרו, על הזקנה, 12.
קסטרו זיזו

| --- | --- |
אין תמונה חופשית
 לידה:  21 במאי 1984 (בן 40) טירנה, אלבניה 
 מוקד פעילות:  אלבניה 
 סוגה:  פופ-פולק, רוק, היפ הופ
 שפה מועדפת:  אלבנית 
 כלי נגינה:  גיטרה
 
קלוויס בגה (באלבנית: Klevis Bega; נולד ב-21 במאי 1984), ידוע בשם הבמה קסטרו זיזו (באלבנית: Kastro Zizo), הוא זמר, פזמונאי, שחקן ומגיש טלוויזיה אלבני.
הופעתו הטלוויזיונית הראשונה אירעה כשגילם את הדמות הראשית בסרט Pharmakon, שהועמד לפרס אוסקר לסרט הבין-לאומי הטוב ביותר בטקס פרסי אוסקר ה-85, אך לא נכלל לבסוף ברשימה הקצרה של המועמדים.
קריירה

זיזו התפרסם בזכות פרסומי השירים "Maca",‏ "Grl Zrbcnk",‏ "Pa faj",‏ "Dite dites",‏ "Silazhi",‏ "Kokashta",‏ "Papalove" ו-"Wawaz", שהפכו ללהיטים במדינות הבלקן. הוא ידוע בעיקר בגישתו החדשנית למוזיקה, כתיבת טקסטים על נושאים חברתיים-פוליטיים, שילוב עם כלי מוזיקה אלקטרוניים ומנעד קולו הטנורי. את קריירת המוזיקה שלו החל בשנת 2000.
זיזו ערך את הופעתו הראשונה כשחקן כשגילם את דמותו של ברנקו בסרט Pharmakon. מאז לוהק לפרויקטים שונים, דוגמת Artan,‏ Pa fan,‏ Black Man ו-Amnesity.
זיזו עובד גם כמנחה טלוויזיה. מאז 2010 מנחה את מהדורות התוכנית Top Show Albania, החל מ-2012 החל להגיש את התוכנית Zone e lire. בתוכנית Thurje, שם הוא עובד מאז 2015, דן זיזו באירועים בין-לאומיים ואקטואליים באלבניה. שני נושאים שחוזרים על עצמם במהלך הפרקים בסדרה הם אסטרופיזיקה ופילוסופיה. בשנת 2016 התחרה בגרסה האלבנית ל-Your Face Sounds Familiar. הוא ביצע שם גרסאות כיסוי לשירים של קונצ'יטה וורסט, אזיס ואליטה 5.‏
בשנת 2023 השתתף בפסטיבלי אי קנגס, הקדם האלבני לאירוויזיון 2024, עם השיר "2073".
הערות שוליים

↑  "Kastro Ziso, një takim me vdekjen". shekulli.com (באלבנית). אורכב מ-המקור ב-2010-02-24.
↑  Holdsworth, Nick (25 בספטמבר 2012). "Albania to enter 'Pharmakon' for Oscars". Variety. News Limited. נבדק ב-25 בספטמבר 2012. {{cite news}}:  (עזרה)
↑  "Kastro Zizo zbulon se ishte i dashuruar me shoqen dhe mësuesen që fëmijë". www.oranews.tv.
↑  Olta Gixari the Kastro Zizo filmin Pharmakon (in Albanian)
↑  "Kastro Zizo - Mall Burri". www.teksteshqip.com. נבדק ב-2022-03-12.
↑  "Kastro Zizo rikthehet pas një kohe të gjatë mungese në media për të folur në lidhje me këngën e tij "Mall Burri" dhe jo vetëm! | Top Albania Radio | It's time". www.topalbaniaradio.com (באנגלית אמריקאית). נבדק ב-2022-03-12.
↑  Juhász, Ervin (2023-10-17). "Meet all the participants of the 62nd Festivali i Këngës!". ESCBubble (באנגלית בריטית). נבדק ב-2023-10-17.
קז'ימייז' מרצינקייביץ'

קז'ימייז' מרצינקייביץ' (בפולנית: Kazimierz Marcinkiewicz, ‏האזנהקובץ:Pl-Kazimierz Marcinkiewicz.ogg‏Ⓘ‏) הוא פוליטיקאי פולני שמרני, שכיהן כראש ממשלת פולין מ-31 באוקטובר 2005 עד ל-14 ביולי 2006 מטעם מפלגת חוק וצדק.
ראשית חיים

מרצינקייביץ' נולד ב-20 בדצמבר 1959 בעיר גוז'וב ויילקופולסקי. בשנת 1984 סיים את לימודיו בפקולטה למתמטיקה, כימיה ופיזיקה באוניברסיטת ורוצלב. הוא סיים גם קורס לתואר שני באוניברסיטת אדם מיצקביץ' בפוזנן. לאחר מכן, הוא עבד בתור מורה ומנהל בעיר הולדתו.
בשנות ה-80 היה חבר בתנועת הסולידריות וערך עיתונים מחתרתיים. בשנת 1992 הוא נהיה סגן שר החינוך של פולין. בשנים 1999–2000 היה ראש הקבינט של ראש ממשלת פולין התשיעי ג'רזי בוזק (אנ').
קריירה פוליטית > ראש ממשלת פולין

לאחר הזכייה של מפלגת חוק וצדק בבחירות לפרלמנט הפולני בספטמבר 2005, ראש המפלגה ירוסלב קצ'ינסקי החליט שלא להיות ראש ממשלה, על מנת לא לפגום בסיכויו של אחיו התאום בבחירות לנשיאות חודש לאחר מכן. במקום זאת, מרצינקייביץ' נהיה ראש ממשלה, מוביל קואליציה שהוקמה על ידי ירוסלב, שנשאר מאחורי הקלעים אך עדיין בעל השפעה.
לאחר מכן, בשל פעילותו הפוליטית האינטנסיבית זכה מרצינקייביץ' להכרה ציבורית רחבה.
מרצינקייביץ' תמך בחוזקה בחברותה של פולין באיחוד האירופי, אף על פי שלא הסכים עם מספר רעיונות דומים כגון האמנה לכינון חוקה לאירופה. המדיניות הכלכלית של הממשלה שלו הייתה בעיקרה המשך של הממשלות הקודמות.
לאחר שנוצר קרע בין מרצינקייביץ' וירוסלב קצ'ינסקי, מרצינקייביץ' הגיש את התפטרותו מהממשלה ב-7 ביולי 2006, בטענה שאף אחד לא יתקע טריז בינו ובין קצ'ינסקי, מילים שכיוון לעבר דונלד טוסק. ב-14 ביולי ירוסלב קצ'ינסקי החליף אותו כראש ממשלה.
קריירה פוליטית > ראש העיר ורשה

ב-18 ביולי 2006 מונה מרצינקייביץ' לראש העיר של ורשה בפועל, מעמד המכונה קומיסר. מאוחר יותר במהלך השנה, בבחירות לראשות העיר של ורשה, הוא היה המועמד מטעם מפלגת חוק וצדק. הסיבוב הראשון של ההצבעה התקיים ב-12 בנובמבר, מרצינקייביץ' קיבל 38.42% מהקולות, בעוד יריבתו - חנה גרונקייביץ'-וולטז - זכתה ב-34.15% מהקולות. גרונקייביץ'-וולטז הייתה הנציגה של מפלגת המצע האזרחי. בסיבוב השני, שהתקיים ב-26 בנובמבר, הוא קיבל 46.82% מהקולות, אבל הפסיד בבחירות.
קריירה פוליטית > אחרי ראשות העיר

ממר 2007 ועד מאי 2008, מרצינקייביץ' היה אחד מהדירקטוריונים של הבנק האירופי לשיקום ולפיתוח.
בשנים 2008–2013 מרצינקייביץ' עבד בשביל גולדמן זקס, ככל הנראה בתור לוביסט. למרות עבודתו אצל גולדמן זקס, עיתונים וערוצי טלוויזיה פולניים גדולים הודיעו שמרצינקייביץ' בקושי מדבר אנגלית, גם לאחר שנה בלונדון. הוא לא הצליח לענות על שאלות פשוטות, שנשאלו על ידי אנשים דוברי אנגלית כשפת אם, שנשלחו על ידי צהובון פולני כדי להציע לו לעבור לבנק אחר בבריטניה.
ב-2009, לאחר שהתגרש מאשתו ואמא לארבעה מילדיו, התחתן עם פילגשו לשעבר, הצעירה ממנו ב-22 שנה. בספטמבר 2015 היה לו קרב גירושים עם אותה אישה.
ביקורת

במחצית הראשונה של 2009 ספג מרצינקייביץ' ביקורת קשה, בשל העובדה שלא קיים את הערכים המוסריים אותם קידם בתקופת שבה היה ראש ממשלה. בפרט, התגלה כי אף על פי שמתח ביקורת על רומנים מחוץ לנישואים, ושיבח את ערכי המשפחה המסורתיים, תוך כדי שהיה מעורב ברומן בעצמו.
ציטוטים מפורסמים

מרצינקייביץ' נהיה מפורסם לאחר שאמר "כן, כן, כן!" נלהב לאחר הצלחתו במשא ומתן עם האיחוד האירופי בעניין התקציב ב-17 בדצמבר 2005. האמירה נכנסה לתרבות הפולנית כסמל להצלחה פוליטית ללא הימנעות מרגשות אמיתיים, אך בו זמנית כסמל לביטחון עצמי בלתי מעורער. ברטוריקה משפטים מסוג הזה נקראים אפיזאוקסיס (אנ') - חזרה על מילה מסוימת מספר פעמים במשפט על מנת להדגיש אותה. מאוחר יותר, חברת פולקסווגן השתמשה במשפט מחדש כדי לקדם את הקמפיין שלה.
הערות שוליים

1 2 3  https://www.marcinkiewicz.org/zyciorys
↑  https://www.tygodnikprzeglad.pl/zagadka-marcinkiewicza/
↑  http://news.bbc.co.uk/2/hi/europe/5159994.stm
↑  https://web.archive.org/web/20070714010416/http://www.ebrd.com/about/structure/direct.htm
↑  http://www.tvn24.pl/wiadomosci-z-kraju,3/marcinkiewicz-nie-pracuje-juz-dla-goldman-sachs,300871.html
↑  http://www.tvn24.pl/wiadomosci-z-kraju,3/do-you-speak-english-no-no-no,57602.html
↑  http://wiadomosci.dziennik.pl/polityka/artykuly/75217,marcinkiewicz-po-angielsku-aaa-yyy.html
↑  http://www.fakt.pl/wydarzenia/polityka/marcinkiewicz-duka-po-angielsku/3e643f7
↑  http://www.tvn24.pl/ciekawostki-michalki,5/tajny-slub-marcinkiewicza-z-nbsp-isabel-w-barcelonie,108315.html
↑  http://www.fakt.pl/polityka/marcinkiewicz-rozwodzi-sie-z-isabel-rozwod-marcinkiewiczow-,artykuly,571575.html
↑  https://web.archive.org/web/20090301100918/http://www.dziennik.pl/opinie/article327623/Marcinkiewicz_i_zlamane_sumienie.html
↑  https://web.archive.org/web/20170525152928/http://w165.wrzuta.pl/audio/35wJRsvATOc/marcinkiewicz_-_yes_yes_yes
↑  http://politbiuro.gazeta.pl/politbiuro/51,85402,5761561.html?i=1
↑  http://wyborcza.pl/1,76842,3072621.html
↑  https://web.archive.org/web/20120214110941/http://wiadomosci.gazeta.pl/wiadomosci/1,55670,3226296.html
| --- | --- |
בקרת זהויות :  PLWABN: 9810615007805606  GND: 134187296  ISNI: 0000 0000 7881 0469  LCCN: n2007038540  VIAF: 70140662   WorldCat (עם VIAF): 70140662
צ'טסווד

| --- | --- |

מבט למרכז העסקים הראשי של סידני מצ'טסווד
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 עיר אם:  דרום הגדה הצפונית
 גובה:  108 מטרים
 אוכלוסייה:  ‏
  ‑ בפרוור:  25,553 (10 באוגוסט 2021)
 קואורדינטות:  33°28′29″S 151°06′18″E﻿ / ﻿33.47467°S 151.10492°E﻿ / -33.47467; 151.10492
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןצ'טסווד(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןצ'טסווד(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן צ'טסווד(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן צ'טסווד  he tabBackground:;tabBorder:#aaa;defaultTab:0;
צ'טסווד (באנגלית: Chatswood) הוא פרוור בסידני, המנוהל על ידי עיריית וילובי (City of Willoughby). הפרוור מוגדר כאזור ממשל מקומי.
גאוגרפיה

צ'טסווד ממוקם בדרום הגדה הצפונית, בערך 8 ק"מ צפונית למרכז העסקים הראשי של סידני. מעבריו מצויים הפרוורים וילובי, ארטרמון וליין קוב מדרום, צ'טסווד וסט ורוזוויל במערב, מידל קוב וקאסל קוב בצפון, וממזרח הפרוור גובל בנורת' וילובי.
היסטוריה

צ'טסווד קרוי על שמה של שרלוט "צ'טי" הארנט, בצירוף החורשה שגדלה במקום לפני הקמת הפרוור. הפרוור הוקם בשנת 1876 וגדל משמעותית בשנות התשעים של המאה ה-19 עם פתיחת קו הרכבת. הפרוור שגשג עוד יותר כשנפתח גשר נמל סידני ב-1932. משרד הדואר של צ'טסווד נפתח ב־1879, נסגר ב-1886 ונפתח מחדש ב-1987. קו החשמלית הוארך ואוחד עם קו הרכבת ב-1908, והפך את תחנת הרכבת צ'טסווד לתחנה מרכזית ופעילה מאוד.
בתחילת דרכו היה הפרוור מעורב בין מגורים, מבני תעשייה ואף מטעים וחוות קטנות. בהדרגה כל השימושים האחרים הוחלפו במגורים ומסחר.
תרבות

צ'טסווד הוא אחד ממרכזי המסחר העיקריים בגדה הצפונית, בזכות שילוב תחבורה ציבורית ומערכת כבישים נוחה ומרכזי קניות מרובים. מדי שנה בספטמבר מארח הפרוור את פסטיבל האביב של וילובי, שהוא הפסטיבל השני בגודלו בכל פרוורי הגדה הצפונית וכולל הופעות חיות.
בפרוור חמישה בתי ספר, שמייצגים זרמי חינוך שונים ושכבות גיל - מגן ועד תיכון.
תחבורה

צ'טסווד הוא מרכז תחבורה ראשי. הוא כולל תחנת רכבת עם מספר קווי רכבת שונים (הרכבת הקלה ורכבות סידני), מסוף ראשי לאוטובוסים וגם מערכת כבישים מהירים (כולל פאסיפיק היוויי).
צ'טסווד וסט

| --- | --- |

גשר פולרס ואוטובוס
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 עיר אם:  דרום הגדה הצפונית
 גובה:  59 מטרים
 אוכלוסייה:  ‏
  ‑ בפרוור:  1,521 (10 באוגוסט 2021)
 קואורדינטות:  33°28′20″S 151°05′38″E﻿ / ﻿33.4721°S 151.09392°E﻿ / -33.4721; 151.09392
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןצ'טסווד וסט(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןצ'טסווד וסט(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן צ'טסווד וסט(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן צ'טסווד וסט  he tabBackground:;tabBorder:#aaa;defaultTab:0;
צ'טסווד וסט (באנגלית: Chatswood West) הוא פרוור בסידני, המנוהל על ידי עיריית וילובי (City of Willoughby).
גאוגרפיה

צ'טסווד וסט ממוקם בדרום הגדה הצפונית, בערך 11 ק"מ צפון-מערבית למרכז העסקים הראשי של סידני. מעבריו מצויים הפרוורים ליין קוב וסט, ארטרמון וליין קוב מדרום, נורת' רייד ומקוורי פארק במערב, לינפילד ורוזוויל בצפון, וממזרח הפרוור גובל בצ'טסווד. הפרוור קטן יחסית וחצוי לשטח מזרחי ומערבי על ידי נהר ליין קוב. גשר פולרס חוצה את הנהר ומקשר בין שני החלקים.
היסטוריה

צ'טסווד וסט (כמו הפרוור הסמוך צ'טסווד) קרוי על שמה של שרלוט "צ'טי" הארנט, בצירוף החורשה שגדלה במקום לפני הקמת הפרוור. בשנת 1963 היה הפרוור זירת רצח מסתורי, כשגופותיהם של ד"ר גילברט בוגל וגברת מרגרט צ'נדלר התגלו בנהר ליין קוב, לא רחוק מגשר פולרס.
הפרוור הופרד ליחידה עצמאית מצ'טסווד רק בשנת 2006.
תרבות

הפרוור משמש כמעט בלעדית למגורים, עם מרכז מסחרי קטן סביב גשר פולרס. הבתים הם כמעט תמיד וילות צמודות-קרקע. בפרוור אין בתי ספר, והתלמידים שגרים בו נוסעים לצ'טסווד וליין קוב נורת' הסמוכים כדי להגיע לבתי ספרם.
תחבורה

אין בפרוור תחנת רכבת, ורק שני קווי אוטובוס משרתים אותו - קווי 255 ו-256.
פרשת לי זיתוני

הפגנה בחיפה להסגרת דורסי לי זיתוני בעת ביקורו של ראש עיריית פריז ברטראן דלנואה, בטקס לחנוכת כיכר פריז לאחר שיפוצה. ההפגנה החלה בעת שדלנואה החל לשאת את דבריו.
לי זיתוני (25 באפריל 1986 – 16 בספטמבר 2011) הייתה צעירה ישראלית שנדרסה למוות ב-16 בספטמבר 2011, בתאונת פגע וברח, בעת שחצתה את צומת הרחובות ויצמן-פנקס בתל אביב בדרכה לעבודתה כמדריכת פילאטיס. הדורסים, שני יהודים אזרחי צרפת, קלוד-איזק חייט ואריק רוביק, ששהו בארץ בחופשה ולעסקיהם הפרטיים, נמלטו מזירת התאונה מיד לאחר התרחשותה וטסו חזרה לצרפת, כדי להתחמק מהעמדה לדין פלילי על מעשיהם.
בעודם בצרפת הודה חייט בדריסתה של זיתוני, הביע על כך צער וציין כי אינו מעוניין לחזור לישראל. עורכי דינו של רוביק מסרו שהשניים מסרבים משום שהם חוששים שבישראל יקבלו עונש כבד מאוד. הניסיון של הרשויות בישראל להביא להסגרתם לישראל נכשל, משום שבהתאם לחוק ההסגרה הצרפתי, צרפת לא מסגירה אזרחים צרפתים למדינות שאינן חברות באיחוד האירופי. לאחר שמשפחתה של זיתוני הגישה תלונה במשטרת צרפת, נשפטו חייט ורוביק בצרפת ונדונו למאסר ולקנס.
טרם הדריסה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביום חמישי בלילה התקיימה בנתניה פגישה בין צ'רלי אבוטבול, איש עם עבר פלילי, לשני תיירים יהודים מצרפת - איש עסקים בן 38 בשם אריק רוביק שנהג לבלות לעיתים קרובות בישראל, וקלוד-איזק חייט בן ה-40, שכנו וחברו הקרוב של רוביק. השניים נמלטו לישראל מצרפת לאחר שנחשדו במעורבות בפרשת "עוקץ המאה". מטרת הפגישה הייתה הסדרת חוב כספי גדול למדי שהיה להם לאבוטבול. לאחר הפגישה נכנסו חייט ורוביק לרכב ה-BMW השחור של רוביק ונסעו דרומה. בשעה 5:00 לפנות בוקר עצרו במועדון חשפנות ברמת גן ושילמו לבעל המועדון על מנת שיפתח את המועדון שכבר היה סגור ויארגן עבורם הופעה פרטית. לדברי מנהל המועדון השניים שהו במקום במשך כ-20 דקות במהלכן שתו כמות גדולה של אלכוהול.
ב-6:30 בבוקר עזבו חייט ורוביק את המועדון, נכנסו למכוניתם והחלו לנסוע בפראות ברחובות תל אביב. בעקבות כך החלו להגיע למוקד המשטרה תלונות על כך שמכונית BMW משתוללת באזור. ניידת המשטרה שנשלחה למקום לא הצליחה לאתר את הרכב.
דריסתה של לי זיתוני

בשעות הבוקר של 16 בספטמבר 2011 הייתה לי זיתוני בדרכה לחדר הכושר שבו הייתה אמורה להעביר שיעור. בשעה 6:45, בעת שחצתה את צומת הרחובות ויצמן-פנקס בתל אביב, פגע בה רכב ספורט שחור מסוג BMW ובו חייט ורוביק. בשל עוצמת המכה הגבוהה נזרקה זיתוני לנתיב הנגדי, שם פגעה ברכב אחר והיא נהרגה. רוביק וחייט לא התעכבו להושיט יד או להזעיק עזרה, אלא נמלטו במהירות רבה ברכבם מזירת התאונה כשהם מתעלמים מרמזורים אדומים שהיו בדרכם. השניים הסתירו את הרכב, שניכרו בו סימני הפגיעה, בחניון של הבניין שבו גר רוביק בתל אביב. מספר שעות לאחר מכן, בעת שזהות הדורסים עדיין לא הייתה ידועה, הצליחו השניים להימלט מישראל יחד עם נשותיהם וחלק מילדיהם.
איתור הדורסים והפעילות להעמדתם לדין

לאחר התאונה החלו כוחות המשטרה, חבריה ובני משפחתה של זיתוני לערוך חיפושים ברחבי ישראל אחר מכונית ה-BMW השחורה, ולבסוף לאחר שהגיע דיווח משומר שעובד בבניין סמוך על רכב דומה שראה בכניסה ל"רובע לב העיר" הצליחו לגלות כי הרכב היה שייך לאריק רוביק. כשהגיעו לדירתו גילו כי היא ריקה וכי רוביק הספיק לברוח לצרפת יחד עם קלוד-איזק חייט. חוקרי המשטרה קבעו כי בטרם התאונה שתו רוביק וחייט משקאות אלכוהוליים באזור תל אביב ורמת גן, ועזבו לבסוף את הפאב בסביבות 6:00 בבוקר, כאשר זמן קצר לאחר מכן דרסו את זיתוני. כמו כן לא הצליחו לקבוע מי נהג ברכב בעת שזיתוני נדרסה.
בעקבות כך, ביקשה משטרת ישראל מהאינטרפול סיוע בהסגרתם של רוביק וחייט לישראל, ובהמשך הוצא צו מעצר בינלאומי נגד השניים.
איתור הדורסים והפעילות להעמדתם לדין > תגובות החשודים

בראיון טלפוני לחדשות ערוץ 10 שהתקיים ב-22 בספטמבר 2011, אמר חייט: ”אנחנו רוצים ללכת למשפחה שלה ולהסביר להם שגם לנו מאוד כואב. אנחנו נשארים עם זה עד סוף החיים שלנו. הרגנו אישה יהודייה, בת 25, בשבילנו זה ממש סוף העולם, החיים שלנו מתו, אבל מה אנחנו יכולים לעשות?” כמו כן אמר חייט: ”אם אני היום חוזר לישראל, 20 שנה אני אקבל בבית סוהר, אני יודע את זה.”
ב-23 באוקטובר 2011 ציינו חייט ורוביק כי שוחחו עם עורך דין ישראלי המתמחה בתאונות הדרכים, וביקשו שיבדוק את האפשרויות שלהם לעסקת טיעון או לקבלת גזר דין מסוים.
בדצמבר 2011 הצהירו חייט ורוביק כי הם לא מתכוונים לחזור לישראל להישפט, וכי הם נחושים להישאר בצרפת. כמו כן, אחד מעורכי הדין שלהם ציין כי ייתכן שהרשויות בישראל יאפשרו למשפט להתקיים בצרפת, אף על פי שעדיין ישנו "מאבק כוחות" בין הרשויות של שתי המדינות.
איתור הדורסים והפעילות להעמדתם לדין > החשוד נתפס בצרפת בגין עבירת מהירות

בסוף דצמבר 2011, מעל לחודשיים לאחר תאונת הפגע וברח בישראל, נתפס חייט בצרפת כשהוא נוהג במהירות של 156 קמ"ש, ושוחרר מיד לאחר ששילם את הקנס על מהירותו המופרזת.
רועי פלד, שהיה בן זוגה של זיתוני אמר בתגובה: ”צרפת הפכה להיות מדינת מקלט לעבריינים נמלטים. שני הדורסים מוכיחים שוב ושוב שהם מצפצפים על רשויות החוק. אנו מצפים מרשויות החוק בישראל להביא את שני הדורסים למשפט צדק בישראל.”
איתור הדורסים והפעילות להעמדתם לדין > שיתוף הפעולה בין ישראל לצרפת

כיומיים לאחר תאונת הפגע וברח הצהיר משרד פרקליטות המדינה כי הרשויות בישראל נמצאות בקשר עם הרשויות בצרפת בנוגע ללי זיתוני והתיירים הצרפתים המעורבים בתאונה. אף על פי כן, משום שאין הסכם הסגרה בין ישראל וצרפת, החוק הצרפתי מקשה במידה רבה על הסגרתם של חייט ורוביק לישראל, אלא אם כן הם יסכימו מרצון לעשות כן. לדברי התובע הצרפתי במקרה, ”החוק הצרפתי אינו מאפשר את הסגרתם של אזרחי צרפת - אין יוצאים מן הכלל.” אם השניים יורשעו בצרפת, הם יעמדו בפני עונש מאסר מינימלי בעל תקופה מקסימלית של 10 שנות מאסר לעומת תקופה של 14 שנים אותה הם צפויים לקבל אם יישפטו בישראל.
ב-21 בספטמבר 2011 פגש שגריר צרפת בישראל, כריסטוף ביגו, את משפחתה של זיתוני, שדרשה שיפעל להסגרתם של רוביק וחייט לישראל. ביגו ציין בתגובה כי צרפת תעשה מאמץ להביא את השניים לישראל. ביגו ציין גם כי ישנו שיתוף פעולה הדוק בין גורמי אכיפת החוק בישראל ובצרפת, וכי ישראל וצרפת מחויבת להביא את החשודים לדין. באוקטובר 2011 מינתה צרפת שופט חוקר לבקשת מדינת ישראל והמשפחה.
בסוף דצמבר 2011 כתבה קרלה ברוני, אשתו של נשיא צרפת ניקולא סרקוזי, מכתב אישי לאמה של זיתוני שבו היא הביעה את תנחומיה על מותה של זיתוני. במכתבה כתבה ברוני: ”לאחר שהתקבלה הבקשה הישראלית לחיקור דין, מינה התובע המקומי שופט חוקר שהופקד על החקירה. מערכת המשפט הצרפתית עושה כמיטב יכולתה על מנת לבצע ללא דיחוי את חיקור הדין שיתבקש, וזאת תוך עמידה בקשר רציף עם הרשויות בישראל ובהתאם לבקשתם. [...] במהלך ביקורם האחרון של חוקרים מישראל בפריז, הביעו רשויות צרפת את מחויבותן הטוטאלית לשיתוף פעולה. שגרירות צרפת בתל אביב עוקבת בדריכות אחרי שיתוף פעולה זה, ותוך עמידה בקשר עם משפחתך.”
בינואר 2012, במהלך ישיבת הבהרה מיוחדת שנערכה בנושא בוועדת העלייה, הקליטה והתפוצות שבכנסת, הצהיר השגריר ביגו כי אין סיכוי רב שרוביק וחייט יוסגרו לישראל מצרפת. ביגו ציין כי ”מדובר בשתי מערכות משפט דמוקרטיות שונות (בישראל ובצרפת) והחוק בצרפת, שנקבע ב-2004, אינו מאפשר הסגרת אזרחים צרפתים למדינות שאינן חברות באיחוד האירופי.”
איתור הדורסים והפעילות להעמדתם לדין > פעילות עמותת "צדק בשבילי - Justice For Lee" להסגרת הדורסים למשפט בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רועי פלד, מי שהיה בן זוגה של זיתוני, הקים את עמותת "צדק בשבילי - Justice For Lee" כדי למצות את הדין עם דורסיה של לי זיתוני, לסייע למשפחות נפגעי תאונות הפגע וברח, אך גם על מנת למנוע מקרים דומים בעתיד.
איתור הדורסים והפעילות להעמדתם לדין > החקירה הפלילית בצרפת

במהלך יולי 2012, לאחר שבקשת הסגרתם של חייט ורוביק לישראל נדחתה, משפחתה של זיתוני הגישה תלונה בצרפת נגד השניים. העיתון הצרפתי לה פיגארו הקדיש את כותרת העמוד הראשי שלו לסיפור, והסביר כי שני החשודים נהנים מפרצה משפטית אשר מאפשרת להם להיות חופשיים בצרפת - השלטונות הצרפתיים לא יכולים לפעול ללא תלונה, בעוד שהרשויות בישראל לא יכולות לפעול מבלי שהחשודים יוסגרו לישראל. על פי העיתון, בעקבות הצעד של משפחתה של זיתוני יישפטו רוביק וחייט בצרפת.
ב-11 ביולי 2012 הורה בית המשפט בצרפת לחקור את חייט ורוביק בחשד להריגה בנסיבות מחמירות. ב-3 בדצמבר 2014 גזר בית משפט בפריז חמש שנות מאסר על רוביק ו-15 חודשי מאסר על חייט, ללא זכות לשחרור מוקדם. בנוסף הוטל עליהם קנס, ורישיונות הנהיגה שלהם נשללו לצמיתות. במאי 2016, שוחרר רוביק על ידי שופט בעסקת טיעון שחתם ובטענת התנהגות טובה, וכי נולד לו ילד.
ביולי 2016 נתפס רוביק כשהוא נוהג בגילופין, בעת עיכובו תקף שוטר ובכך הפר את תנאי השחרור שלו ושב לבית הסוהר עד 2019.